Diari Oficial de la Generalitat Valenciana


Sumari del DOGV 7860, del 29-08-2016 (2016/6564)

Resolució de 22 de juliol de 2016, de la Conselleria d'Habitatge, Obres Públiques, i Vertebració del Territori, de desistiment de la licitació número 2016/01/13., subministrament de consumibles d'impressores i faxos de la Conselleria d'Habitatge, Obres Públiques i Vertebració del Territori.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7860

Data del DOGV
:   29-08-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/6564


Data del document
:   22-07-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * contracte de subministraments

Resolució de 22 de juliol de 2016, de la Conselleria d'Habitatge, Obres Públiques, i Vertebració del Territori, de desistiment de la licitació número 2016/01/13., subministrament de consumibles d'impressores i faxos de la Conselleria d'Habitatge, Obres Públiques i Vertebració del Territori. [2016/6564]  
Vista la proposta de desistiment de data 6 de juny de 2016 del sotssecretari, en l'expedient de referència l'objecte del qual és el subministrament de consumibles d'impressores i faxos de la Conselleria d'Habitatge, Obres Públiques i Vertebració del Territori, i de conformitat amb els següents antecedents de fet:  
1. La Conselleria d'Habitatge, Obres Públiques i Vertebració del Territori per al correcte compliment dels seus fins, té la necessitat d'adquirir consumibles d'impressió.  
El Decret 16/2012, del Consell, de 20 de gener, pel qual es distribueixen competències en matèria de contractació centralitzada en l'àmbit de l'Administració de la Generalitat, les seues entitats autònomes i els ens del sector públic empresarial i fundacional de la Generalitat i es crea la Central de Compres de la Generalitat, atribueix competències en matèria de contractació centralitzada, la contractació del subministrament de material informàtic no inventariable, a la Central de Compres. Fent ús d'aquesta competència, la Central de Compres de la Generalitat va tramitar l'expedient 3/2676 NP «Acord marc per a l'arrendament de dispositius d'impressió, còpia i escaneig, així com la seua gestió, per a l'Administració de la Generalitat, les seues entitats autònomes i ens del sector públic empresarial i fundacional de la Generalitat», i es va publicar l'anunci de licitació en el DOUE de 23 de juliol de 2014.  
En data 18 de novembre de 2015, davant del temps transcorregut sense que s'haguera adjudicat l'esmentat expedient, la Conselleria d'Habitatge, Obres Públiques i Vertebració del Territori realitza consulta per correu electrònic a la Central de Compres relativa a la previsió en l'adjudicació de l'esmentat acord marc, i s'informa que s'acaba d'adjudicar el lot 1, «Direcció General de Justícia» però «els altres lots estan pendents i no es preveu la seua adjudicació imminent. D'altra banda està prevista la contractació del subministrament de material d'oficina no inventariable, però no inclou material informàtic». El 2 de febrer de 2016 es va reiterar la consulta a la Central de Compres que va contestar en idèntics termes.  
Vist que la Central de Compres de la Generalitat no tenia prevista l'adjudicació immediata de l'acord marc de subministrament de material informàtic no inventariable i davant de la necessitat de comptar amb l'esmentat subministrament, la Conselleria d'Habitatge, Obres Públiques i Vertebració del Territori va procedir a tramitar l'expedient 2016/01/13, «Subministrament de consumibles d'impressores i faxos de la Conselleria d'Habitatge, Obres Públiques i Vertebració del Territori». L'esmentat expedient està en aquests moments en fase d'adjudicació.  
2. El 15 de març de 2016 la consellera d'Habitatge, Obres públiques i Vertebració del Territori va aprovar l'expedient de contractació de referència, junt amb la despesa corresponent, i es va disposar l'obertura d'un procediment obert, per a la seua adjudicació.  
3. El 31 de maig de 2016, es convoca la mesa d'adjudicació de l'esmentat expedient, sense que es formule proposta d'adjudicació de l'expedient.  
4. Mitjançant una resolució del conseller d'Hisenda i Model Econòmic de data 17 de maig de 2016 s'adjudica el Lot 2: conselleries, de l'acord marc per a l'arrendament, sense opció de compra, de dispositius d'impressió, còpia i escaneig, així com la seua gestió, per a l'administració de la Generalitat, les seues entitats autònomes i ens del sector públic empresarial i fundacional de la Generalitat, expedient 3/14CC. Aquesta resolució es comunica a aquesta conselleria mitjançant correu electrònic en data 31 de maig de 2016.  
5. El 6 de juny de 2016, el sotssecretari proposa'l desistiment de l'expedient 2016/01/13 «Subministrament de consumibles d'impressores i faxos de la Conselleria d'Habitatge, Obres Públiques i Vertebració del Territori».  
  
  
Fonaments de dret  
1. El Decret 16/2012, de 20 de gener, del Consell, pel qual es distribueixen competències en matèria de contractació centralitzada en l'àmbit de l'Administració de la Generalitat, les seues entitats autònomes i els ens del sector públic empresarial i fundacional de la Generalitat i es crea la Central de Compres de la Generalitat declara en l'article 2 d'adquisició centralitzada determinats serveis i subministraments detallats en l'annex, per ser de característiques essencialment homogènies i d'utilització o execució comuna per al conjunt de l'Administració de la Generalitat, les seues entitats autònomes i ens del sector públic empresarial i fundacional de la Generalitat; entre els quals es troba el material d'oficina i informàtic no inventariable.  
2. El Decret 82/2014, de 6 de juny, del Consell, pel qual es modifica el Decret 16/2012 abans mencionat, en la disposició transitòria segona, estableix que fins que no s'adjudiquen pel titular de la conselleria amb competències en matèria d'hisenda els serveis i/o subministraments declarats d'adquisició centralitzada a què es referix l'article 2, els òrgans de les conselleries que tinguen atribuïdes competències en matèria de contractació podran continuar contractant aquests serveis i subministraments mitjançant els procediments no centralitzats previstos en la normativa de contractació pública.  
Tal com s'ha exposat en els antecedents de fet, el conseller d'Hisenda i Model Econòmic ha adjudicat l'acord marc per a l'arrendament dels dispositius d'impressió, raó per la qual l'òrgan de contractació de la Conselleria d'Habitatge, Obres Públiques i Vertebració del Territori no pot al seu torn adjudicar el contracte de subministrament de consumibles d'impressores i faxos, per estar el seu objecte inclòs en l'esmentat acord marc.  
3. L'article 155 del RD Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic estableix que: «- 2. La renúncia a la subscripció del contracte o el desistiment del procediment només podran acordar-se per l'òrgan de contractació abans de l'adjudicació. En ambdós casos es compensarà els candidats o licitadors per les despeses en què hagen incorregut, en la forma prevista en l'anunci o en el plec, o d'acord amb els principis generals que regeixen la responsabilitat de l'Administració. 4. El desistiment del procediment haurà d'estar fonamentat en una infracció no esmenable de les normes de preparació del contracte o de les reguladores del procediment d'adjudicació, i s'haurà de justificar en l'expedient la concurrència de la causa. El desistiment no impedirà la iniciació immediata d'un nou procediment de licitació.»  
4. La consellera d'Habitatge, Obres Públiques i Vertebració del Territori és competent per a adoptar la present resolució de conformitat amb l'article 28 de la Llei 5/1983, de 30 de desembre, del Consell.  
Vistos els preceptes legals mencionats i la resta de disposicions de caràcter general i pertinent aplicació, resolc:  
  
Primer  
Acordar el desistiment de la subscripció del contracte de «Subministrament de consumibles d'impressores i faxos de la Conselleria d'Habitatge, Obres Públiques i Vertebració del Territori».  
  
Segon  
Alliberar el crèdit corresponent.  
  
Contra la present resolució, que posa fi a la via administrativa, podrà interposar-se recurs potestatiu de reposició davant de la consellera d'Habitatge, Obres Públiques i Vertebració del Territori en el termini d'un mes, comptat des de l'endemà de la notificació, d'acord amb el que estableixen els articles 116.1 i 117.1. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Generalitat Valenciana, en el termini de dos mesos comptats des de l'endemà de la notificació, conforme a l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que puga exercitar-se qualsevol altre recurs que es crega oportú.  
  
València, 22 de juliol de 2016.- La consellera d'Habitatge, Obres Públiques i Vertebració del Territori: M.ª José Salvador Rubert.